Държавен вестник, бр. 82, 2024 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  82
 е допустимият минимален размер на 
общата сума на годишната премийна вноска 
за достигане на целевото равнище на сред­
ствата във фонда;
– сумата за достигане на целевото 
равнище на средствата във фонда съгласно 
чл. 8, ал. 2;
– сумата на средствата, признати 
за КНФС;
 – брой години на плащане на годишните 
премийни вноски до достигане на целевото 
равнище на средствата във фонда.
Чл. 11. (1) Управителният съвет на фонда 
може да определи по-висока обща сума на 
годишните премийни вноски от определената 
минимална обща сума на годишните премий­
ни вноски съгласно чл. 7, ал. 1, като отчита 
както етапа на бизнес цикъла и възможното 
проциклично въздействие на вноските, така 
и индивидуалния рисков профил на банките 
и общия риск за банковата система. 
(2) Общата сума на годишните премийни 
вноски за текущата година трябва да е по-
голяма или равна на допустимия минимален 
размер на общата сума на годишната премий­
на вноска за достигане на целевото равнище 
по чл. 10. 
(3) Управителният съвет на фонда може да 
определи по-ниска обща сума на годишните 
премийни вноски от допустимия минимален 
размер по чл. 10 след разрешение от БНБ, 
като отчита етапа на бизнес цикъла и възмож­
ното проциклично въздействие на вноските, 
което не следва да препятства достигане на 
целевото равнище.
Чл. 12. (1) При достигане на целевото рав­
нище на средствата във фонда управителният 
съвет на фонда може да реши годишните пре­
мийни вноски да не се плащат за определен 
период или да се плащат годишни премийни 
вноски в намален размер. 
(2) Общата сума на годишните премийни 
вноски в намален размер се определя при 
отчитане на необходимите средства за под­
държане на целевото равнище на средствата 
във фонда и за изплащане задълженията на 
фонда, индивидуалния рисков профил на 
банките и общия риск за банковата система 
като сбор от:
1. разликата между размера на гарантира­
ните влогове към края на предходната година 
и размера на гарантираните влогове към края 
на годината преди нея, умножена с размера на 
целевото равнище на средствата във фонда;
2. изходящите парични потоци, които могат 
да възникнат съгласно чл. 8, ал. 5, умножени 
с реципрочната стойност на оставащия брой 
години до падежирането им; 
3. средствата за изплащане на задълженията 
на фонда, изчислени съгласно чл. 9;
4. средствата, отразяващи етапа на бизнес 
цикъла и възможното проциклично въздейст­
вие на вноските, както и индивидуалния 
рисков профил на банките и общия риск за 
банковата система, определени от управител­
ния съвет на фонда. 
Г л а в а  ч е т в ъ р т а
МЕТОД ЗА ОПРЕДЕЛЯНЕ НА ИНДИВИ­
ДУАЛНИТЕ ПРЕМИЙНИ ВНОСКИ
Чл. 13. (1) Рисковият профил на банките 
се определя въз основа на рискови показате­
ли, които се отнасят към една от следните 
категории риск:
1. капитал;
2. ликвидност и финансиране;
3. качество на активите;
4. бизнес модел и управление;
5. потенциални загуби за фонда.
(2) Рисковите показатели представляват 
финансови съотношения или качествени 
показатели.
Чл. 14. (1) Рисковите показатели, които 
се използват за целите на определянето на 
премийните вноски, са:
1. отношение на ливъридж;
2. съотношение на базов собствен капитал 
от първи ред (CET1);
3. отношение на ликвидно покритие (LCR);
4. отношение на нетно стабилно финанси­
ране (NSFR);
5. съотношение на необслужваните експо­
зиции (NPLR); 
6. съотношение на общата рискова експо­
зиция (TREA);
7. възвръщаемост на активите (RoA);
8. темп на растеж на гарантираните вло­
гове (CDGR);
9. коефициент на ликвидно покритие на 
негарантирания размер на влоговете (LCND);
10. гарантирани депозити към свободни от 
тежести активи (CDUA).
(2) Разпределението на рисковите показа­
тели по ал. 1 по категории риск и начинът за 
изчисляването им са посочени в приложение 
№ 1.
(3) Средната аритметична стойност на рис­
ковите показатели по ал. 1, т. 1 – 6 и 8 – 10 
се определя за предходната година на база 
стойностите на показателите към края на 
всяко тримесечие. Индивидуалните рискови 
оценки за тези показатели се определят въз 
основа на получените осреднени стойности. 
(4) Индивидуалната рискова оценка на 
рисковия показател по ал. 1, т. 7 се опре­
деля като среднопретеглена стойност на 
съответния показател с тегло за предходната 
година – 60 %, и тегло за годината, която я 
предхожда – 40 %.
Чл. 15. (1) За всяка банка се определят ин­
дивидуални рискови оценки, съответстващи на